सुविधा का पर्याय बन चुकी पॉलीथिन अब एक बड़ा सिरदर्द बनती जा रही है। इसके नष्ट नहीं हो पाने के कारण भूमि की उर्वरक क्षमता लगातार खत्म हो रही है। भूगर्भीय जल भी दूषित हो रहा। यही नहीं इसे जलाने पर निकलने वाला धुआं ओजोन परत को नुकसान पहुंचाता है। यह ग्लोबल वार्मिंग का मुख्य कारण है। इस समय शहर में हर दिन शहर में 50 टन से ज्यादा प्लास्टिक कचरा जमा होता है और इसमें हर साल दस फीसदी की बढ़ोत्तरी हो रही है। इसमें सबसे ज्यादा पॉलीथिन है।यही नहीं इस्तेमाल में आने वाले पॉलीथिन के 50 माइक्रोन के होने के कारण इसकी रीसाइकलिंग एक प्रतिशत से भी कम हो पाती है। इसके कारण हर साल लाखों पशु-पक्षी पॉलीथिन के कचरे से मर रहे हैं।